கேள்வி: மாமம் ஆறு பற்றி தகவல் சொல்.
பதில்: மாமம் ஆறு (''Mamam River'') இந்தியா கேரளம் மாநிலத்தில் ஓடும் ஓர் ஆறாகும். இந்த சிறிய ஆறு திருவனந்தபுரம் மாவட்டத்தில் ஓடுகிறது. திருவனந்தபுரத்தில் உள்ள பந்தலக்கோடு மலைகளிலிருந்துஉருவாகி 27 கிமீ மேற்கு நோக்கி பாய்ந்து அஞ்சுதெங்கு ஏரியில் கலக்கிறது.Rajesh Reghunath, Nokoshini, Shoby Sankar, Rohini.G.R. and Binoj Kumar R.B. 2006. Anomalous spatial variation of water pH in the Mamam river basin, South Kerala, India. Fourth Indian Environmental Congress-2006, Amritha Vishwa Vidya Nilayam, Kollam ஆற்றுப் படுகை 144 கிமீ நீளம் கொண்டதாகும். இந்த ஆறு ஆற்றிங்கல் நகராட்சியின் ஒரு பக்கத்தைச் சூழ்ந்துள்ளது. வாமனபுரம், மாமம் மற்றும் அயிரூர் ஆறுகள் மொத்தமாக நீர்ப்பிடிப்புப் பரப்பளவைக் கொண்ட வாமனபுரம் வடிநிலம் படுகையை உருவாக்குகின்றன. மாமம் கேரளாவின் 37ஆவது ஆறாகும். இது சாய்கிராமம் என்ற கிராமம் வழியாகப் பாய்கிறது. இக்கிராமம் தொழில்நுட்ப வளர்ச்சியால், குறிப்பாக இணையம் மற்றும் ஊடகங்களின் மூலம் உலகம் முழுவதும் உள்ள மக்கள் நெருக்கமாக இணைக்கப்பட்டுள்ள கிராமமாகும். ஒரு தன்னிறைவு பெற்ற மற்றும் பாரம்பரிய கிராமமுமாகும். மாமம் ஆறு சாய்கிராமத்தில் நீர்வீழ்ச்சிகளையும் உருவாக்குகிறது. முடக்கல் பஞ்சாயத்தின் தெற்குப் பகுதியில் பாய்ந்து ஆற்றிங்கல்லில் உள்ள அந்தூர்கோணத்தில் பிரிகிறது. இந்த கிளை மேற்கு நோக்கி பாய்ந்து வாமனபுரம் நதியில் இணைகிறது. மற்றொரு கிளை தெற்கே பாய்ந்து, எஞ்சக்கலைக் கடந்து, மேற்கு நோக்கித் திரும்பி அஞ்சுதெங்கு ஏரியில் இணைகிறது. சங்கடம் தடுப்பணை இந்தக் கிளையில் அமைந்துள்ளது.